Generate a headline for the following text: \n  SHASHA yetsiva yechidzimai, Kudakwashe ‘Take Money’ Chivandire, otsidza kuti ari kudzoka nebhande reWorld Boxing Council Super-bantam Weight iro ari kunorwira nemusi weMugovera svondo rino kuZambia.   Take Money achabandana naCatherine Phiri kuGovernment Complex kuZambia uye ane mukana wekunyora nhoroondo mumutambo uyu nekuve wekutanga kuhwina bhande guru reWBC.   Achitaura asati asimuka akananga kuZambia svondo rino, Chivandire anoti ari kunosimudza mureza wenyika uye yasvika nguva yekuti vanhukadzi vari mune zvemitambo vacherechedzwe nemabasa makuru avanenge vachiita.   “Ndinopa chitsidzo kumhuri yeZimbabwe kuti ndiri kudzoka nebhande reWBC Super-bantam Weight iro ndiri kunorwira kuZambia musi weMugovera.   “Catherine Phiri apera, svondo rino haana chake. Ini ndave kutomuziva seaimbove shasha nekuti musi weMugovera ndichabuda munhandare ndave shasha ndirini ndine bhande reWBC,” anodaro Chivandire.   Mwedzi yadarika, Chivandire ange achishanda zvakasimba achiita gadziriro nemurairidzi anovazve maneja wake, Clyde Musonda, weDeltaforce Boxing.   Musonda anorumbidza mashandiro ange achiita Chivandire achiti anovimba naye kuti achanobata basa sebasa kuZambia.   “Chivandire anoziva z vaanoita, mwedzi yadarika, tange tichishanda zvakasimba naye tichigadzirira mutambo watatarisana nawo uyu. Chishuvo chedu chekuti nemakore aafamba mutsiva, svondo rino agohwina bhande iri reWBC ugove muripo wekushanda kwaange achiita nesimba.   “Tinoziva kuti mutambo uchange usiri nyore nekuti Phiri agara ishasha inozivikanwa kubvira nekubvira.   “Asi, isu hatisi kutarira izvozvo, yave nguva yekuti Take Money achitongawo mutsiva manje,” anodaro Musonda.   Mutambo wevaviri ava usati watanga, nhandare ichambotanga yadziiswa nemitambo yakasiyana iyo ichaona vamwe vatambi vemuno vachibanda nevekuZambia.   Bongani Makovora acharwa naDavy Mwale wekuZambia mumutambo weBatanmweight apowo Issa Aliyah Phiri achibandana naMubelala Mukuni wekuZambia mumutambo weLightweight kozoti Chiedza Homakoma anokwikwidza mulightweight acharwa naFaith Kanjungu.
Sure, here's a headline for the given text - Tinohwinha: Chivandire